180 



virágos kertekbe és le se szállva a virágra, szívják hosszú pödört 

 nyelvükkel a virágok mézét. A szabadban különösen a zsályák 

 virágait látogatják. A halálfej -pille a méheseket keresi fel, s ha a 

 köpű nyílása nincsen alkalmas rostélylyal ellátva, a köpűbe búvik 

 és úgy tele eszi magát mézzel, hogy sokszor tovább repülni se bir 

 megtépett szárnyaival, melyeket a dühös méhecskék, tulajdonukat 

 védve, állkapcsaikkal megtámadnak, mikor látják, hogy fulánkjaik 

 a méztolvaj kemény testén hatástalanul elsiklanak. 



A tarka Zygaenák a bogács és a Scabiosa-félék virágain sze- 

 retnek tartózkodni és nem elég fürgék arra, hogy a lepkegyűjtő 

 elől elmenekülhessenek. 



A szövőpillék (Bombíjces) legnagyobb része és a bagoly-pillék 

 (Noctuae) nappal fatörzseken és ágakon meghúzódva rejtőzködnek. 

 Borús és hideg időben vagy korán reggel, ha megütögetjük a fia- 

 talabb fák törzsét vagy a vénebbek ágait, a fa alá terített lepedőre 

 vagy alátartott esernyőre hullanak és kísérletet sem tesznek az 

 elrepülésre ; de ha az idő elég meleg és napfényes, a helyett, hogy 

 a földre esnének, szárnyra kapnak és elrepülnek. Esti szürkületkor 

 ezek is élénkek lesznek ós virágról virágra szállva eledel vagy 

 petéik elhelyezése után látnak. Különösen a virágzó luczernásokat 

 és lóherét s az erdők közelében fekvő virágzó réteket látogatják 

 meg; a lassanként beálló éjjel azonban elfödi őket szemeink elől. 



Ámde az ügyes lepkegyűjtő segít magán. Tudja, hogy a fény 

 mily csábító hatással van a rovarokra. Egy nagy fehér lepedőt visz 

 magával és azt az erdőben egy tisztáson leteríti ; közepére egy 

 erős fényű lámpát helyez, sőt ha kellőleg fel van szerelve, még több 

 lámpát is rak a szólére. A fény számos éjjeli lepkét csal oda, me- 

 lyeket hálóval vagy ollószár alakú fogóval ellátott s ritka fátyollal 

 bevont csappantyúval könnyen kézre keríthet. így tesz szert a 

 Noctua, Agrotis, Hadena stb. nemek fajaira, melyeket más módon 

 meglehet hogy hiába keresett volna. 



Éjjeli lepkék fogására igen alkalmas csalétket lehet készíteni, 

 ha czukorszörpöt vagy más ilyen czukros anyagot vízzel, mézzel 

 felhígítunk s e vegyitekkel alkalmas helyen több fa oldalát beken- 

 jük. Éjjel lámpával többször megtekintjük az így bekent fákat, és 

 ha a hely jól volt megválasztva, sok araszoló- és bagolypillét találunk, 

 melyek az édes nedven oly élvezettel lakmároznak, hogy ott helyben 

 mindjárt fel lehet őket tűzni. Ily módon többnyire oly hibátlan szárnyú 

 lepkék jutnak kezeink közé, mintha csak magunk neveltük volna 

 fel. Ez a gyfíjtésmód szeptemberben és októberben a legsikeresebb. 



